  Туспуктэм: Руслан Нуриахметов Майя Бывальцева 27-тӥ оштолэзе Россиын витетӥ ползэ «Вормон диктант» ужрад ортчоз. Со сярысь Кун Думаын Удмуртилэсь депутат, Россиысь ожгар историяя огазеяськонлэн элькун ёзэтэзлэн кивалтӥсез Лариса Буранова Телеграм-кналаз ивортӥз но валтӥсь темаосты шараяз. Туэ нимысьтыз саклык висъяськоз Горд армилэн Сталинград но Курск ожмаськонъёсын вормонъёсызлы,Донбассэз фашистъёслэсь мозмытонлы но Ленинград котырысь кульчоез чигтонлы. Озьы ик Нюрнберг процессэн герӟаськем юанъёс луозы. Дасяськыны дыр вань, пусйиз Лариса Буранова « Татын баллъёслэн лыдзы нырысетӥ интыын ӧвӧл, валтӥсез – диктант малпаськытэ, пусйымон нуналъёсты, ожмаськонъёсты, геройёсты тодэ вайытэ. Пыриськонлэн пушлыкез ӟечгес дунъет басьтон бордын ӧвӧл (со умой ке но), книгаосты, энциклопедиосты лыдӟон, вотэсысь ивортодэт утчан, асьме фильмъёсты тодэ ваён (кылем арын, кылсярысь, сыӵе но юанъёс вал) бордын » Лариса Буранова, Россиысь Кун Думаын Удмуртилэсь депутат Ӝоген тодмо луоз, кытын Удмуртиын диктант гожтыны луоз. Тодэ вайытом, кылем арын 277 площадкаос радъямын вал, ужрадэ 7 сюрслэсь трос адями пыриськиз. Тегъёс: Удмуртия БыдӟымАтыкайож Мерлык  